Дело T‑534/10
Organismos Kypriakis Galaktokomikis Viomichanias
срещу
Служба за хармонизация във вътрешния пазар
(марки, дизайни и модели) (СХВП)
„Марка на Общността — Производство по възражение — Заявка за словна марка на Общността „HELLIM“ — По-ранна колективна словна марка на Общността „HALLOUMI“ — Относително основание за отказ — Вероятност от объркване — Член 8, параграф 1, буква б) от Регламент (ЕО) № 207/2009 — Право на изслушване — Член 63, параграф 2 от Регламент № 207/2009“
Резюме на решението
1.      Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Словни марки „HELLIM“ и „HALLOUMI“
(член 8, параграф 1, буква б) от Регламент № 207/2009 на Съвета)
2.      Марка на Общността — Процедурни разпоредби — Служебна проверка на фактите — Производство по възражение — Проверка, сведена до разглеждане на фактите, доказателствата и аргументите, представени от страните, и техните искания
(член 76, параграф 1 от Регламент № 207/2009 на Съвета)
3.      Марка на Общността — Производство по обжалване — Жалба пред общностния съд — Компетентност на Общия съд — Контрол за законосъобразност на решенията на апелативните състави — Вземане предвид от Общия съд на правни и фактически обстоятелства, които не са били представени преди това пред отделите на Службата — Изключване
(член 65 от Регламент № 207/2009 на Съвета)
4.      Марка на Общността — Колективни марки на Общността — Знаци или указания, които могат да служат за означаване на географския произход на стоките или на услугите — Изключение — Стриктно тълкуване — Презумпция за съществуване на отличителен характер — Липса
(член 66, параграф 2 от Регламент № 207/2009 на Съвета)
1.      За широкия кръг потребители в Съюза не съществува вероятност от объркване между словната марка „HELLIM“, за която е подадена заявка за регистрация като марка на Общността по-специално за „Мляко и млечни продукти“ от клас 29 по смисъла на Ницската спогодба, и словната марка „HALLOUMI“, регистрирана по-рано като колективна марка на Общността за „Сирене“ от същия клас.
С оглед на липсата на фонетично и визуално сходство на конфликтните знаци, въпреки идентичността или сходството на разглежданите стоки, в съзнанието на потребителите, за които те са предназначени, не би могло да съществува вероятност от объркване, тъй като — в хипотезата на по-ранна описателна марка — наличието на концептуално сходство между конфликтните знаци не е достатъчно, за да се направи извод за наличието на такава вероятност от объркване.
(вж. точки 22 и 54)
2.      Вж. текста на решението.
(вж. точка 28)
3.      Вж. текста на решението.
(вж. точки 28 и 29)
4.      Вж. текста на решението.
(вж. точки 49—52)